钦定古今图书集成/明伦汇编/闺媛典/第221卷 > 胡彭述妻刘氏
## 钦定古今图书集成/明伦汇编/闺媛典/第221卷 > 胡彭述妻刘氏

按《海盐县志》：刘氏，赠刑部胡宪仲子彭述妻，布政炌
女。彭述早孤家贫，刘尽出奁资给，朝夕孝养。孀姑仇
氏子震亨，年十二，彭述没，与姑同抚震亨。姑性孤严，
每杖震亨，刘必曲解，尝曰：“为两世留人种也。”后震亨
入仕，有禄养，岁时必悲泣，以养不逮父与王母也。震
亨官合肥，奏最，封刘为太孺人。